R:   En a versión definitiva se reformula la tabla de numerals, en a que s'anyaden as formas vinte y sixanta. A forma *nueucientos no ye documentada, pero sí a forma noucientos (que, como ye d'esperar, no diftonga en posición atona), y que s'incluye; manimenos, no tenemos notorio d'a forma "nuecientos", posiblement erronia u, en tot caso, antietimolochica, por o que no veyemos argumentos ta introducir-la en competencia con as atras. A forma milenta ye controvertida, pos ye documentada unicament en Ana Abarca de Bolea y puede haber siu presa d'a literatura costumbrista peninsular en luenga astur-leonesa ("sayagués", como ella mesma manifiesta); ixa parola se troba en a luenga astur-leonesa y en a castellana (emplegada por Cervantes y Góngora), y a suya formación con a desinencia -enta d'as decenas nos pareix poco apropiada. No ye documentada en aragonés meyeval. Incorporar-la a lo repertorio sin atros argumentos nos pareix falto de rigor. A grafía quatorce ye una error (arcaizant) que correchimos.